钦定古今图书集成/明伦汇编/氏族典/第161卷 > 韩显符
## 钦定古今图书集成/明伦汇编/氏族典/第161卷 > 韩显符

按《宋史韩显符传》：“显符，不知何许人，少习三式，善察
视辰象，补司天监生，迁灵台郎，累加司天冬官正。显
符专浑天之学，淳化初，表请造铜浑仪、候仪。诏给用
度，俾显符规度，择匠铸之。至道元年，浑仪成，于司天
监筑台置之，赐显符杂彩五十匹，显符上其《法要》十
卷。自是显符专测验浑仪，累加春官正，又转太子洗”
马。大中祥符三年，诏显符择监官或子孙可以授浑
仪法者。显符言“长子监生承矩善察躔度，次子保章
正承规见知算造，又主簿杜贻范、保章正杨惟德皆
可传其学。”诏显符与贻范等参验之。显符后改殿中
丞兼翰林天文。六年卒，年七十四。又诏监丞丁文泰
嗣其事焉。